2021. gada 18. februārī Noteikumi Nr. 122

Rīgā (prot. Nr. 18 50. §)

**Grozījumi Ministru kabineta** **2020. gada 9. jūnija noteikumos Nr. 360 "Epidemioloģiskās drošības pasākumi** **Covid-19 infekcijas izplatības ierobežošanai"**

Izdoti saskaņā ar

Epidemioloģiskās drošības likuma

3. panta otro daļu, 14. panta pirmās daļas 5. punktu,

19. panta pirmo un 2.1 daļu, 19.1 pantu,

30. panta trešo daļu, 31. panta piekto daļu,

39. panta pirmo un otro daļu un

Covid-19 infekcijas izplatības pārvaldības likuma

4. panta 1., 2., 3., 4., 5., 6., 7., 8., 9., 10.,

11., 12., 13., 14. un 16. punktu,

6.1 panta otro daļu un 6.3 panta otro daļu un

Farmācijas likuma 5. panta 3. un 12. punktu

Izdarīt Ministru kabineta 2020. gada 9. jūnija noteikumos Nr. 360 "Epidemioloģiskās drošības pasākumi Covid-19 infekcijas izplatības ierobežošanai" (Latvijas Vēstnesis, 2020, 110B., 123A., 131A., 134B., 145A., 156A., 170A., 172A., 174A., 179A., 184A., 189A., 189B., 192A., 193A., 196A., 198A., 203A., 206A., 208A., 213A., 223A., 233A., 237A., 246. nr.; 2021, 2B., 4B., 9A., 14A., 22A., 25A., 29A. nr.) šādus grozījumus:

1. Papildināt noteikumus ar 41.1 punktu šādā redakcijā:

"41.1 Laboratorijas, kuras veic Covid-19 infekcijas testēšanu ar polimerāzes ķēdes reakcijas metodi, glabā visus primāros paraugus vismaz septiņas dienas pēc to noņemšanas, kā arī pārsūta negatīvos un pozitīvos paraugus uz Nacionālo mikrobioloģijas references laboratoriju (turpmāk – references laboratorija) atkārtotai testēšanai atbilstoši sabiedrības ar ierobežotu atbildību "Rīgas Austrumu klīniskā universitātes slimnīca" tīmekļvietnē pieejamajai references laboratorijas izstrādātajai kārtībai."

2. Izteikt 62.1punktu šādā redakcijā:

"62.1Personas vakcinē pret Covid-19 infekciju atbilstoši šo noteikumu 3. pielikumā minētajām prioritāri vakcinējamo personu grupām. Vakcinācijas procesu organizē atbilstoši veselības ministra noteiktajai vakcinācijas procesa organizēšanas kārtībai, ņemot vērā centra apstiprināto vakcīnu pasūtījumu, kā arī ievērojot šādus principus:

62.11. vienā prioritāri vakcinējamā grupā iekļautajām sabiedrības grupām netiek piešķirta prioritāte un visu attiecīgo sabiedrības grupu vakcinācija notiek vienlaikus;

62.12. vienas prioritāri vakcinējamās grupas ietvaros plānojot vakcinējamo rindu, ņem vērā balstvakcinācijai pieejamo vakcīnu apjomu un vakcinācijas kapacitāti, lai balstvakcināciju nodrošinātu paredzētajā laikā;

62.13. ja pieejamo vakcīnu daudzums un vakcinācijas kapacitāte pārsniedz personu skaitu, kuras ir pieteikušās vakcinācijai no attiecīgajā brīdī vakcinējamās sabiedrības grupas, piesaista citus pārstāvjus no attiecīgās sabiedrības grupas. Ja vakcinācijas rindā joprojām paliek brīvas vietas, sāk vakcinēt personas no sabiedrības grupas ar nākamo prioritāti;

62.14. ja vakcinējamā persona nevar ierasties uz vakcināciju viņai noteiktajā laikā:

62.14.1. personai ir iespēja jebkurā laikā pieteikties vakcinācijai turpmākajā vakcinācijas periodā, aizņemot brīvo vietu rindā pirms personām no sabiedrības grupām ar nākamo prioritāti;

62.14.2. vakcināciju piedāvā citai personai no tās pašas grupas vai personai no sabiedrības grupas ar nākamo prioritāti;

62.15. ja ir pietiekams pieejamo vakcīnu daudzums un vakcinācijas kapacitāte, var vienlaikus vakcinēt vairākas sabiedrības grupas ar secīgu prioritāti;

62.16. personas no sabiedrības grupas ar nākamo prioritāti var vakcinēt arī tad, ja tas saistīts ar konkrētās vakcīnas lietošanas un loģistikas nosacījumiem;

62.17. lai vakcīnu daudzdevu flakoni tiktu izmantoti pietiekami efektīvi, ja konstatē vakcīnu atlikumu atvērtā flakonā vakcinācijas dienas beigās vai nedēļas nogalē, var vakcinēt arī citas personas, kas konkrētā brīdī ir gatavas to darīt, ja iespējams, no sabiedrības grupām ar nākamo prioritāti (piemēram, izbraukuma vakcinācijas laikā kolektīvā vai mājās var piedāvāt vakcināciju arī personām, kas neatbilst attiecīgajai prioritāri vakcinējamai sabiedrības grupai, bet atrodas izbraukuma vakcinācijas vietas tuvumā)."

3. Papildināt IX1 nodaļu ar 62.17, 62.18, 62.19, 62.20 un 62.21 punktu šādā redakcijā:

"62.17 Lai nodrošinātu efektīvu vakcinācijas norisi, Veselības ministrija organizē agrīnu pieteikšanos vakcinācijai. Personām ir iespēja agrīni pieteikties vakcinācijai, izmantojot Nacionālā veselības dienesta pārziņā esošo sistēmu manavakcina.lv vai vienoto tālruņa numuru 8989.

62.18 Sistēmā manavakcina.lv (arī izmantojot vienoto tālruņa numuru 8989) tiek iekļauti šādi dati par personu – vārds, uzvārds, dzimšanas datums, atbilstība konkrētai prioritāri vakcinējamai sabiedrības grupai (ja attiecināms), kontaktinformācija un vēlamā vakcinēšanās ģeogrāfiskā vieta.

62.19 Tiesības apstrādāt datus sistēmā manavakcina.lv ir Nacionālajam veselības dienestam, lai:

62.191. reģistrētu vai atsauktu personas agrīnu pieteikšanos vakcinācijai, izmantojot vienoto tālruņa numuru 8989;

62.192. veidotu prioritāri vakcinējamo personu sarakstu nodošanai ārstniecības iestādēm, kuras veiks vakcināciju.

62.20 Sistēmā manavakcina.lv dati tiek uzglabāti, līdz tiek pabeigta iedzīvotāju vakcinācija pret Covid-19.

62.21Katras iestādes vai uzņēmuma vadītājs ir atbildīgs par prioritāri vakcinējamo personu sarakstu veidošanu un iesniegšanu Nacionālajā veselības dienestā atbilstoši šo noteikumu 3. pielikumam."

4. Papildināt noteikumus ar 88. punktu šādā redakcijā:

"88. Ārstniecības iestādes turpina personu grupu vakcināciju, pamatojoties uz Ministru kabineta noteiktajām prioritāri vakcinējamo personu grupām, kas par tādām noteiktas līdz 2021. gada 18. februārim."

5. Papildināt noteikumus ar 3. pielikumu šādā redakcijā:

"3. pielikums

Ministru kabineta

2020. gada 9. jūnija

noteikumiem Nr. 360

**Prioritāri vakcinējamo personu grupas**

|  |  |
| --- | --- |
| Prioritāri vakcinējamā grupa | Vakcinējamo personu grupas |
| I grupa | Veselības aprūpes darbinieki, t. sk. ārstniecības personas, ārstniecības atbalsta personas un darbinieki, kas nodrošina Covid-19 pacientu aprūpi, t. sk. [Neatliekamās medicīniskās palīdzības dienesta](https://www.nmpd.gov.lv/nmpd/NMPD/) darbinieki; slimnīcās un citās ārstniecības iestādēs strādājošas ārstniecības personas un ārstniecības atbalsta personas un darbinieki, kā arī pakalpojuma sniedzēji ārstniecības iestādēm, kas nodrošina veselības aprūpes pakalpojumu nepārtrauktību; ģimenes ārsti un ģimenes ārstu komandas (prakses); ambulatorās aprūpes speciālisti un atbalsta personas; aptiekās strādājošie farmaceiti, farmaceitu asistenti, pārējie aptieku un zāļu lieltirgotavu darbinieki, kas nodrošina zāļu, t. sk. vakcīnu, izplatīšanu, loģistiku un pieejamības nepārtrauktību; medicīnas studenti (RSU, LU, koledžas), kas mācību procesa ietvaros nonāk tiešā saskarē ar pacientiem ārstniecības iestādē; ārstniecības personas izglītības iestādēs; Veselības inspekcijas inspektori, kas kontrolē pakalpojumu drošību sociālās aprūpes centros un ārstniecības iestādēs, t. sk. vakcinācijas iestādēs, kā arī kontrolē aptieku darbību |
| Pēc medicīniskām indikācijām – pacienti, kuriem saskaņā ar ārsta lēmumu nepieciešama nopietna medicīniska manipulācija, t. sk. augstu izmaksu vai augstas sarežģītības pakāpes operācija (piemēram, onkoloģiskie pacienti, pirms ķīmijterapijas vai tās laikā, pacienti un donori pirms orgānu vai cilmes šūnu transplantācijas, pacienti, kas ilgstoši uzturas stacionārā ārstniecības iestādē) |
| II grupa | Ilgstošas sociālās aprūpes centru darbinieki un klienti (un citi pielīdzināma riska pakalpojuma sniedzēji) |
| Amatpersonas, kuru vakcinācija ir nepieciešama nacionālās drošības un valsts darbības nepārtrauktības nodrošināšanai saskaņā ar Ministru kabineta lēmumu |
| III grupa | Seniori, kas vecāki par 70 gadiem |
| Personas ar hroniskām slimībām (saskaņā ar rekomendācijām personu ar hroniskām slimībām vakcinācijas organizācijai, kas publicētas Slimību profilakses un kontroles centra tīmekļvietnē) |
| Personas, kuras dzīvo vienā mājsaimniecībā ar bērniem, kuriem ir noteiktas hroniskas un imūnsupresējošas slimības |
| Personas, kuras mājās aprūpē smagi slimas personas |
| IV grupa | Personas 60–70 gadu vecumā |
| Pirmsskolas, speciālās izglītības iestāžu un 1.–6. klašu pedagogi un darbinieki, kas, veicot darba pienākumus, nonāk ciešā saskarē ar bērniem |
| V grupa | Izglītības iestāžu darbinieki, kas, veicot darba pienākumus, ir ciešā saskarē ar bērniem (izņemot pirmsskolas, speciālās izglītības iestāžu un 1.–6. klašu pedagogus un darbiniekus, kas, veicot darba pienākumus, nonāk ciešā saskarē ar bērniem) |
| Operatīvo dienestu darbinieki, t. sk. valsts un pašvaldību policisti; robežsardzes darbinieki; VID operatīvie darbinieki, muitnieki; VUGD darbinieki |
| Ieslodzījuma vietu pārvaldes/Valsts probācijas dienesta darbinieki |
| Korupcijas novēršanas un apkarošanas biroja darbinieki |
| Nacionālie bruņotie spēki (t. sk. Zemessardze) |
| Kritiski svarīgie energoapgādes un informācijas un komunikācijas tehnoloģiju komersanti |
| Saeimas kritiski svarīgie darbinieki |
| Pašvaldību vēlēšanu 2021. gada 5. jūnijā norises nodrošināšanā iesaistītie kritiski svarīgie darbinieki |
| Latvijas Bankas kritiski svarīgie darbinieki |
| Kritisko tirgus uzraudzības iestāžu darbinieki |
| Satiksmes nozares kritiski svarīgie darbinieki |
| Tokijas (Japānā) Olimpisko un Paralimpisko spēļu dalībnieki, kandidāti un apkalpojošie sporta darbinieki, kā arī Latvijas vīriešu hokeja izlases sportisti un apkalpojošie sporta darbinieki |
| Kritiski svarīgie kultūras jomas pārstāvji |
| Vides aizsardzības sektoram kritiski svarīgie darbinieki |
| Bāriņtiesu, sociālo dienestu un sociālās aprūpes centru kritiski svarīgie darbinieki |
| Kritiski svarīgie ūdenssaimniecību darbinieki |
| VI grupa | Personas, kuras uzturas speciālās iestādēs, t. sk. patversmju klienti, personas ieslodzījuma vietās |
| VII grupa | Nozaru darbības nepārtrauktībai kritiski svarīgie darbinieki publiskajā sektorā (kas nav vakcinēti iepriekš), t. sk. ārlietu nozarē, aizsardzības nozarē, ekonomikas nozarē, iekšlietu nozarē, finanšu nozarē, kultūras nozarē, labklājības nozarē, satiksmes nozarē, tieslietu nozarē, veselības nozarē, zemkopības nozarē; sportisti un apkalpojošie darbinieki; reliģisko organizāciju garīgais un kalpojošais personāls |
| Tautsaimniecībai nozīmīgo eksportējošo uzņēmumu kritiski svarīgie darbinieki |
| VIII grupa | To uzņēmumu darbinieki, kas saskaras ar lielu skaitu iedzīvotāju un nevar ievērot distancēšanos (kurjeri, transporta pakalpojumu sniedzēji, tirdzniecības darbinieki, pakalpojumu sniedzēji) |
| To uzņēmumu darbinieki, kur kolektīvā savstarpēji saskaras liels skaits cilvēku un nav iespējams nodrošināt distancēšanos (pārtikas ražošanas uzņēmumi, citi ražošanas uzņēmumi u. tml.) |
| Tautsaimniecībai nozīmīgu uzņēmumu darbinieki (sakaru uzņēmumi u. tml.) |
| IX grupa | Visi pārējie sabiedrības locekļi, kas vakcināciju nav saņēmuši iepriekš" |

Ministru prezidents A. K. Kariņš

Veselības ministrs D. Pavļuts